**Nordean pankkiyhteysvaltuutuksen täyttöohje**

**Valtuuttaja**-osion kenttiin syötetään yrityksen nimi, Y-tunnus ja yhteyshenkilön nimi, puhelinnumero ja sähköpostiosoite. *Pankkitilinumero (Nordea)* -kenttään syötetään se tili, joka valtuutuksella liitetään Procountoriin. Valtuutuksella tulee olla valtuuttajan puhelinnumero ja sähköpostiosoite. Nordea käyttää sähköistä allekirjoitusta palveluiden avaamisessa ja toimittaa allekirjoituspalveluun tarvittavat linkit näiden yhteystietojen kautta.

**Valtuutettu välittäjä (esim. tilitoimisto)** -osion *Yrityksen nimi* -kohdassa tulee olla täytettynä *Accountor Finago Oy* ja *Y-tunnus* -kentässä Accountor Finagon Y-tunnus (nämä ovat valtuutuspohjassa esitäytettynä). *Yhteyshenkilö-, Puhelinnumero- ja Sähköpostiosoite* -kenttiin voidaan kirjottaa puolestaan yrityksen tilitoimiston tiedot. Tilitoimiston tietoja ei ole pakollista täyttää.

**Aineistojen välityskanava** -osion Sopimusnumero-kentässä on valmiiksi täytettynä Procountorin WStunnus, joka uusissa sopimuksissa on 1133534401510

ja tätä ei tule muuttaa. Mikäli Nordean kanssa on jo tehty pankkiyhteysvaltuutus esimerkiksi aijempien pankkiyhteyksien avaamisen yhteydessä, on pankkiyhteyksien muutoksessa tehtävä uusi pankkiyhteysvaltuutus käyttäen vanhaa WS numeroa. Lisää tietoja palveluiden lisäämisestä ja avaamisesta saat Nordean asiakaspalvelusta.

**Palvelut, joita valtuutella välittäjällä on oikeus hoitaa** -osion *Yrityksen maksut palvelu, palvelutunnus* -kenttää ei tule täyttää, vaan pankki täyttää kentän valtuutuksen käsittelyn yhteydessä. Nordealla palvelutunnus (liiketunnus) on yleensä muodossa ”7 + yrityksen Ytunnus” (Y-tunnus kahdeksalla merkillä ilman väliviivaa).

*Maksut, Palkat ja Valuuttamaksut* -valinnoista rastitetaan ne maksutyypit, joita Procountorin kautta on tarkoitus pystyä tekemään. Tilisiirto-maksujen mahdollistamiseksi rastitetaan valinta Maksut ja jos tilisiirtomaksujen lisäksi on tarkoitus käyttää palkanmaksu- ja ulkomaanmaksumaksutapoja, rastitetaan myös kohdat *Palkat ja Valuuttamaksut.* Ulkomaanmaksut tulee avata vain siinä tapauksessa, jos ne ovat tarpeen. Turhaan avatut ulkomaanmaksupalvelut hidastavat hakemuksen käsittelyä.

Kyseisen osion *Maksujen palautteet* -kohdassa tulee olla rastitettuna valinta *Hylätyt* (joka on pohjassa esitäytettynä), mikä tarkoittaa, että pankki ilmoittaa Accountor Finago Oy:lle mahdollisista hylätyistä maksuista ja Accountor Finago välittää tiedon maksun tehneelle yritykselle.

*Konekielinen tiliote* -kohdasta tulee rastittaa valinta TITO, jotta tiliote laitetaan pankista noudettavaksi Procountoriin. Jaksotus-kohdasta rastitetaan haluttu tiliotteen noutoväli (päivä, viikko, 2x kk, tai 1x kk). Suositeltavaa on valita päivätiliote, jotta maksutapahtumat ovat Procountorissa ajan tasalla.

*Saapuvat viitemaksut* -kohdasta tulee rastittaa valinta KTL, mikäli tarkoitus on vastaanottaa pankista saapuvien viitemaksujen erittelyt. Jotta saapuvat maksut voivat kohdistua myyntilaskuille, edellyttää tämä, että viitemaksut tulevat eriteltyinä pankista.

*Saldo- ja tapahtumaote* - valinta rastitaan, mikäli halutaan ajantasasaldo käyttöön.

*Verkkolaskujen lähetys- ja Verkkolaskujen vastaanotto* -kentät täydennetään, jos halutaan ottaa käyttöön pankin operoimat verkkolaskuosoitteet. Jos pankin osoitteiden sijaan otetaan Procountorin kautta käyttöön OpusCapitan operoimat verkkolaskuosoitteet, ei *Verkkolaskujen lähetys- ja Verkkolaskujen vastaanotto* -kohtia tule rastittaa. OpusCapitan osoitteet avataan Procountorin kautta, eikä niitä käsitellä lainkaan pankkiyhteysvaltuutuksella.

Jos pankin verkkolaskuosoitteet otetaan käyttöön, pankki täydentää *Verkkolaskuosoite (IBAN ja OVT)* -kentän valtuutuksen käsittelyn yhteydessä. *Verkkolaskuosoite ilmoitetaan verkkolasku.fi:lle* - valinta rastitetaan, jos halutaan, että pankki ilmoittaa verkkolaskuosoitteen kyseiseen osoitteistoon.

**Tilinpäätöksen aineistot** -osiota ei täydennetä.

**Valtuuksien poisto** -osion *Poistetaan samassa yhteydessä aikaisemmin valtuutetut välittäjät* - valinta rastitetaan, jos maksuliikepalvelut on tarkoitus kytkeä pois jostain muusta ohjelmistosta, johon ne ovat aiemmin olleet liitettynä. *Poisto aikaisintaan* -kenttään syötetään päiväys, josta eteenpäin poiston halutaan astuvan voimaan. Tiedustelethan tähän liittyen tarvittaessa lisätietoja pankista.

Päiväys, josta alkaen maksuliikepalveluiden on tarkoitus olla kytkettynä Procountoriin, syötetään kohtaan *"Tässä valtakirjassa mainitut palvelut avataan*  *alkaen"*.

**Palvelumaksut**-osion *Palvelumaksut veloitetaan tililtä* -kenttään syötetään se pankkitilinumero, jolta halutaan pankin veloittavan palvelumaksut.

**Päiväys ja edustajien allekirjoitukset** -osion vasemmanpuoleiseen *Allekirjoitus ja nimenselvennys (valtuuttaja)* -kenttään tulee täyttää yrityksen edustajan allekirjoitus ja tämä on pakollinen. *Allekirjoitus ja nimenselvennys (valtuutettu)* -kenttään puolestaan täydennetään yrityksen tilitoimiston edustajan allekirjoitus, mutta kyseinen allekirjoitus ei ole pakollinen.

Nordea toimittaa allekirjoitettavan pankkisopimuksen sähköpostin ja puhelimen välityksellä. Yrityksen tehtäväksi jää tunnistautua allekirjoituspalveluun ja allekirjoittaa sopimus Nordean kanssa. Mikäli sopimusta ei allekirjoiteta määräaikaan mennessä, Nordea poistaa sopimuksen käsittelystä.

Mikäli Nordean kanssa on jo tehty pankkiyhteysvaltuutus esimerkiksi aijempien pankkiyhteyksien avaamisen yhteydessä, on pankkiyhteyksien muutoksessa tehtävä uusi pankkiyhteysvaltuutus käyttäen vanhaa WS numeroa. Lisää tietoja palveluiden lisäämisestä ja avaamisesta Nordean asiakaspalvelusta.